EkBass/fiwiki-20250220-pages-articles huggingface dataset:
East Palestinen junaonnettomuus

Norfolk Southern -yhtiön tavarajuna suistui raiteilta East Palestinessa Yhdysvaltain Ohiossa 3. helmikuuta 2023. Lastina olleita kemikaaleja joutui onnettomuuden seurauksena ilmaan, maastoon ja vesistöihin. Useissa junanvaunuissa kuljetettiin vaarallisia kemikaaleja kuten vinyylikloridia, butyyliakrylaattia, 2-butoksietanolia ja bentseeniä. Yli 2 000 asukasta evakuoitiin terveysriskien vuoksi. Kemikaaleille altistuminen johtaa kohonneeseen syöpäriskiin ja sikiönkehityksen häiriöihin. Yhdysvaltain oikeusministeriö haastoi Norfolk Southernin oikeuteen vesistöjen saastuttamisesta. == Onnettomuus == Norfolk Southernin tavarajunasta 50 vaunua yli sadasta suistui kello 21:00 3. helmikuuta 2023 raiteilta East Palestinessa Pittsburghista luoteeseen. 2,8 kilometriä (9 300 jalkaa) pitkän junan miehistöön kuului kuljettajan lisäksi konduktööri ja konduktööriharjoittelija. 20 vaunussa kuljetettiin vaarallisia aineita == Reaktiot == Sosiaalisessa mediassa monet puhuivat "historian suurimmasta ympäristökatastrofista" ja levittivät perättömiä huhuja pohjavesien pilaantumisesta. Erityisesti oikeistolaisten viesteissä levitettiin epäluottamusta viranomaisiin. Onnettomuuden ja White Noise -elokuvan väliset yhtäläisyydet ovat herättäneet huomiota. == Lähteet == Luokka:Junaonnettomuudet Yhdysvalloissa Luokka:Onnettomuudet Ohiossa Luokka:Ympäristökatastrofit Yhdysvalloissa Luokka:Vuoden 2023 junaonnettomuudet
Yhdysvaltain senaatin vaalit 2024

Yhdysvaltain senaatin vuoden 2024 vaalit järjestettiin 5. marraskuuta ja vaaleissa valittiin 34 senaattoria Yhdysvaltain senaattiin, jossa on yhteensä 100 senaattoria. Vuoden 2022 vaalien jälkeen demokraateilla ja heidän kanssaan yhteistyötä tekevillä sitoutumattomilla edustajilla on ollut yhteensä 51 paikkaa. Kesällä 2024 Joe Manchin ilmoitti eroavansa demokraattisesta puolueesta ja rekisteröityvänsä sitoutumattomaksi. Manchinin lisäksi demokraattien kanssa yhteistyötä on tehnyt kolme muuta sitoutumatonta senaattoria (Bernie Sanders, Angus King ja Kyrsten Sinema). Puolueeseen kuuluvia demokraatteja oli ennen vaaleja senaatissa 47. Republikaanit voittivat enemmistön senaattiin. Demokraatit onnistuivat säilyttämään senaatin paikat Arizonassa, Michiganissa, Nevadassa ja Wisconsinissa, joissa Donald Trump voitti samaan aikaan järjestetyissä presidentinvaaleissa, kun taas Pennsylvaniassa senaatin paikka siirtyi republikaaneille. Senaatin republikaaniryhmän johtaja Mitch McConnell ilmoitti helmikuussa 2024 luopuvansa republikaaniryhmän johtajuudesta vaalien jälkeen. 13\. marraskuuta hänen seuraajakseen valittiin John Thune, joka aloitti republikaaniryhmän johtajana seuraavan senaatin aloittaessa toimikautensa tammikuussa 2025. == Vaalijärjestelmä ja äänioikeus == Senaattorin tulee olla vähintään 30-vuotias, edustamansa osavaltion asukas, joka on ollut Yhdysvaltain kansalainen vähintään 9 vuotta ennen valintaansa. Senaattorin toimikausi on kuusi vuotta ja vaalit järjestetään porrastetusti siten, että vain kolmannes senaattoreista vaihtuu kahden vuoden välein pidettävissä vaaleissa. Äänioikeus vaaleissa määräytyy kotiosavaltion lakien mukaan, mutta joka tapauksessa henkilön tulee olla viimeistään vaalipäivänä vähintään 18-vuotias Yhdysvaltain kansalainen. Osavaltiosta riippuen äänestäjän tulee myös: * olla asunut tietyn aikaa osavaltion alueella * olla rekisteröitynyt äänestäjäksi osavaltionsa vaaliviranomaisen kautta == Huomautukset == == Lähteet == Luokka:Yhdysvaltain senaatin vaalit senaatin vaalit 2024
Nightjet

Nightjet (tyyliteltynä nightjet) on Itävallan kansallisen rautatieyhtiön Österreichische Bundesbahnenin (ÖBB) käyttämä nimitys sen yöjunista. == Historia == Saksan kansallinen rautatieyhtiö Deutsche Bahn (DB) ilmoitti joulukuussa 2015 luopuvansa City Night Line -yöjunistaan, ja korvaavansa ne yöaikaan ajetuilla InterCity- ja Intercity-Express-vuoroilla. ÖBB osti DB:ltä 42 verrattain modernia makuu- ja 15 couchette-vaunua ja aikataulukauden vaihtuessa 11. joulukuuta 2016 perusti uusia yöjunareittejä osin korvaamat lopetetut City Night Line -vuorot. Samalla ÖBB otti käyttöön Nightjet-nimen yöjunilleen, EuroNight-nimi säilyi vain yhteistyössä itäeurooppalaisten rautatieyhtiöiden kanssa ajetuilla vuoroilla. ÖBB on tilannut Siemens Mobilityltä 33 uutta 7-vaunuista veturivetoista Nightjet-junaa. Ensimmäiset uudet junat tulivat liikenteeseen Wien/Innsbruck–Hampuri -reitille 10. joulukuuta 2023. ÖBB on käyttänyt uusien junien saapuessa vapautuvia vanhempia vaunuja uusien reittien perustamiseen. == Lähteet == Luokka:Itävallan rautatieliikenne Luokka:Henkilöjunaliikenne
Sairaalajuna

Sairaalajuna on sairaanhoitoon ja potilaiden kuljettamiseen käytettävä juna. Niitä oli käytössä jo Krimin sodassa, Yhdysvaltain sisällissodassa sekä Buurisodassa. Ensimmäisen maailmansodan aikana esimerkiksi Britannia varusti sairaalajunia haavoittuneiden kuljettamiseen. Yhdysvallat käyttivät sairaalajunia myös ensimmäisessä ja toisessa maailmansodassa sekä Korean sodassa. Suomessa on toiminut sairaala- ja sairasjunia sisällissodan, talvi- ja jatkosodan aikana. Tällä hetkellä sairaalajunia toimii eri kansalaisjärjestöjen ja säätiöiden ylläpitäminä esimerkiksi Ukrainassa ja Intiassa. == Talvi- ja jatkosota == Ylimääräisten kertausharjoitusten yhteydessä Suomessa perustettiin päämajan alaisuuteen kolme sairaalajunaa ja neljä sairasjunaa. Talvisodan aikana perustettiin vielä neljä uutta sairasjunaa. Sairaalajunia käytettiin pidemmissä potilassiirroissa ja niissä voitiin tehdä toimenpiteitä. Tämän mahdollisti junaan kokoonpanoon kuulunut leikkaussalivaunu. Sairasjunia käytettiin taas vain potilaiden evakuoimiseen. Juniin mahtui keskimäärin 300 potilasta. Junissa työskenteli yksi–kaksi lääkintäupseeria, 12 sairaanhoitajaa, seitsemän lääkintälottaa, kaksi aliupseeria sekä kymmenen lääkintämiestä. Junamiehet huolehtivat itse junasta. Junat kuljettivat haavoittuneita juna-asemilta ja rautatiepysäkeiltä, jonne heidät oli siirretty odottamaan jatkokuljetusta. Junien lastaus tapahtui yöllä, jotta liikkeelle päästiin ennen aamua. Jatkuvat hälytykset ja pommitukset haittasivat junien matkaa. Kuljetuksen aikana lääkärit arvioivat potilaiden tilan, annetttiin kipulääkitystä ja hoitoa mahdollisuuksien mukaan. Haavojen hoitoon ei ollut mahdollisuuksia, mutta potilaille annettiin ruokaa ja juomaa. Sairaalajunilla oli etuajo-oikeus muuhun liikenteeseen nähden. Sairasjunia käytettiin myös lapsien sekä vaikeasti vammautuneiden evakuointiin Ruotsiin. Junia käytettiin myös Karjalasta evakuoitujen siirtoihin. Henkilökunta työskenteli ympäri vuorokauden ja yksi matka kesti useita vuorokausia. == Sairaalajunat tällä hetkellä == Lääkärit ilman rajoja -järjestön sairaalajuna toimii Ukrainassa, jossa se evakuoi potilaita Itä- ja Etelä-Ukarainasta. Venäjä on tuhonnut maan sairaaloita ja maan sairaalajärjestelmä on kuormittunut ja potilaita evakuoidaan junalla maan rauhallisempiin osiin. Impact India-säätiö ylläpitää Intiassa maaseudun köyhiä palvelevaa sairaalajunaa "Lifeline Express", jossa tehdään esimerkiksi leikkauksia kuulon, liikunta- ja näkökyvyn palauttamiseksi. == Lähteet == Luokka:Talvisota Luokka:Jatkosota
Võ Thị Sáu

Võ Thị Sáu (1933 – 23. tammikuuta 1952 Côn Đảo) oli vietnamilainen ensimmäisen Indokiinan sodan sissi, joka taisteli Ranskan kolonialisteja vastaan.Anna Chu, Badass women of Vietnamese history: Vo Thi Sau Chao Hanoi 21.4.2020, viitattu 6.10.2024 Street Cred: Vo Thi Sau Saigoneer 9.5.2014, viitattu 6.10.2024 Võ Thị Sáu varttui köyhissä oloissa ja näki oloihin syyllisinä ranskalaiset kolonialistit varsinkin sen jälkeen kun nämä olivat rynnäköineet hänen kotipaikkaansa Đất Đỏon vuonna 1946. Võ Thị Sáu aloitti osallistumisen Viet Minhin toimintaan koululaisena.Grave of Võ Thị Sáu Atlas Obscura, viitattu 6.10.2024 Hän häiritsi Ranskan kansallispäivän viettoa heinäkuussa 1948 kranaatti-iskulla, jossa yksi upseeri kuoli ja kaksitoista ihmistä haavoittui. Hän teki useita iskuja Ranskan viranomaisia palvelleita paikallisjoukkoja vastaan. Võ Thị Sáu jäi myöhemmin kiinni Ranskan viranomaisille ja tuli pidätetyksi epäonnistuneen kranaatti-iskun jälkeen. Hän vietti aikaa kolmessa eri vankilassa, joista viimeinen oli Côn Sơnin vankila Côn Đảo -saarilla. Võ Thị Sáu kuoli teloitusryhmän ampumana vuonna 1952. Hän väitetysti kieltäytyi teloituksessaan silmiensä sitomisesta ja katsoi teloitusryhmän muodostaneita sotilaita suoraan silmiin laulaen silloista Pohjois-Vietnamin kansallislaulu Tiến Quân Caa kuolemansa hetkeen saakka. Võ Thị Sáusta tuli sittemmin Vietnamissa kansallissankari ja vallankumouksellisen hengen symboli. Vietnamissa on nimetty monia katuja, puistoja ja kouluja hänen mukaansa. Hänen haudastaan Hang Duongin hautausmaalla Côn Đảo -saarilla tuli suosittu vierailukohde. Vuonna 1994 Võ Thị Sáusta tehtiin elokuva Nguoi con gai dat do, jossa esiintyi laulaja Thanh Thuy. == Lähteet == Luokka:Vietnamilaiset sotilaat Luokka:Ensimmäinen Indokiinan sota Luokka:Teloitetut Luokka:Vuonna 1933 syntyneet Luokka:Vuonna 1952 kuolleet
Musa Mwariama

Musa Mwariama (oikealta nimeltään M’Kirigua M’Muchiri; 1928–1989) oli kenialainen mau-mau-kapinan johtohahmo. Hän oli ryhmän korkea-arvoisin kenttämarsalkka. Hän ei joutunut koskaan brittijoukkojen kiinni ottamaksi.Silas Nyamweya, Musa Mwariama: Mau Mau leader who stood against colonialists TNX Africa 1.10.2024, viitattu 6.10.2024 Mwariama oli kotoisin Merun alueelta. Hän kuoli 61-vuotiaana lähdettyään Merusta Ukambaniin, jossa hän auttoi käärmeen puremaa ystäväänsä imemällä tämän jalkaa kuolettavin seurauksin. == Lähteet == Luokka:Kenialaiset henkilöt Luokka:Mau-mau-kapina Luokka:Vuonna 1928 syntyneet Luokka:Vuonna 1989 kuolleet
Jasmin Anoschkin

Jasmin Anoschkin (s. 1980 Pori) on Helsingissä työskentelevä kuvataiteilija, jonka tuotantoon kuuluu pääasiassa humoristisia ja värikkäitä puu- ja keramiikkaveistoksia, sekä maalauksia ja videoteoksia. Anoschkin muotoilee veistoksistaan sielukkaita ja sympaattisia eläinhahmoja, kuten bambeja, virtahepoja ja kirahveja tai mielikuvituksellisia olentoja. Teoksilla on usein myös leikkisät nimet, kuten PalstaHilma TilliNiska (2012), MansikkaSoftis (2017) tai Korva-silmä-tissi-kojootti. Anoschkinin teosten muotokieli on ekspressiivistä, karkeaa ja suurpiirteistä. Hän on käsitellyt niillä muun muassa yhdenvertaisuutta, normeista etääntyviä identiteettejä ja epätäydellisyyttä, naisen asemaa, rasismia ja ympäristön tilaa. Myös Anoschkinin maalaukset ovat värikkäitä ja nopeilla siveltimenvedoilla toteutettuja, usein muotokuvia hänen omasta lähipiiristään. Hänen tuotantoonsa kuuluu myös julkisen tilan taidetta. Espoon Perhekeskukseen hän on toteuttanut keraamisen seinäreliefin Satunnaislajikkeiden synty (2022). Valmistuttuaan kuvanveistäjäksi Taideyliopiston Kuvataideakatemiasta vuonna 2004 Anoschkin on pitänyt yksityisnäyttelyitä Suomessa, Yhdysvalloissa, Espanjassa ja Englannissa. Vuodesta 2001 alkaen hän on osallistunut yhteisnäyttelyihin Suomessa ja ulkomailla. Vuonna 2012 hänelle myönnettiin Vuoden nuori satakuntalainen kuvataiteilija -palkinto. Vuonna 2017 Anoschkin valittiin Postin taidepalkinnon saajaksi. == Lähteet == == Aiheesta muualla == * Jasmin Anoschkinin esittely Arabian taideosasto yhdistyksen sivuilla. * Jasmin Anoschkinin teoksia Kansallisgallerian kokoelmissa. Luokka:Suomalaiset kuvanveistäjät Luokka:Vuonna 1980 syntyneet
Dedan Kimathi

Dedan Kimathi (1920 Kanyinya, Nyerin piirikunta – 18. helmikuuta 1957 Kamitin vankila) oli kenialainen mau-mau-kapinan johtohahmo. Hän taisteli kenttämarsalkkana brittiläisiä siirtomaaisäntiä vastaan, mutta joutui näiden teloittamaksi.Lauren Brown, Dedan Kimathi (1920-1957) Black Past 20.6.2020, viitattu 6.10.2024 Kimathi liittyi King's African Riflesin joukkoihin vuonna 1941, mutta jätti ne pian afrikkalaisten sotilaiden huonojen olojen johdosta. 1940-luvun lopussa Kimathi liittyi Kenya African Unioniin, joka oli Kenian ensimmäinen kansallinen poliittinen puolue. Hän toimi sihteerinä sen Ol Kaloussa. Kimathi nousi näkyvään asemaan mau-mau-joukoissa 1950-luvun alussa. Britit pidättivät hänet 21. lokakuuta 1956. Poikkeustilan aikaisen lainsäädännön nojalla hänet tuomittiin kuolemaan tuliaseen ja ammusten laittomasta hallussapidosta 19. marraskuuta 1956. Hänet hirtettiin Kamitin vankilassa 18. helmikuuta 1957. Asiakirjojen mukaan Kimathi tuli haudatuksi vankilan maille. Tarkkaa hautapaikkaa ei ole sittemmin löydetty. Kimathin hautapaikan selvittämistä ja virallisten hautajaisten järjestämistä on vaadittu Keniassa. Leski, itsekin kapinaan osallistunut Mukami Kimathi vaati sekä Britannialta että Kenialta asiassa etenemistä vielä joulukuussa 2022. Hän kuoli toukokuussa 2023.Noé Hochet-Bodin, Kenya's interminable battle to exhume the body of Dedan Kimathi, leader of the Mau-Mau rebellion Le Monde 20.6.2023, viitattu 6.10.2024 Dedan Kimathin mukaan nimetty teknologinen yliopisto perustettiin vuonna 2012.Our Profile Dedan Kimathi University of Technology, viitattu 6.10.2024 == Lähteet == Luokka:Kenialaiset henkilöt Luokka:Mau-mau- kapina Luokka:Teloitetut Luokka:Vuonna 1920 syntyneet Luokka:Vuonna 1957 kuolleet
Mukami Kimathi

Mukami Kimathi (k. 4. toukokuuta 2023 Nairobi) oli kenialainen mau-mau-kapinan osallistuja ja kapinajohtaja Dedan Kimathin vaimo. Hän koordinoi mau-mau- liikkeessä naisten vastarintatoimintaa.Felix Maringa, Kenya's final farewell to Mau Mau heroine Kimathi DW 5.12.2023, viitattu 6.10.2024 Kimathin mies joutui brittisotilaiden teloittamaksi helmikuussa 1957. Kimathi vaati vuodesta 1963 lähtien miehensä merkitsettömän hautapaikan osoittamista sekä Britannian että Kenian hallinnoilta. Hänellä oli kahdeksan tytärtä ja kaksi poikaa. Kimathi kuoli sairaalassa Nairobissa ja tuli haudatuksi kotikaupunkiinsa Njabiniin Nyandaruan piirikuntaan. Hän oli eri lähteiden mukaan kuollessaan 96- tai 101-vuotias.Noé Hochet-Bodin, Kenya's interminable battle to exhume the body of Dedan Kimathi, leader of the Mau-Mau rebellion Le Monde 20.6.2023, viitattu 6.10.2024 Hän oli esittänyt vaatimuksen miehensä hautapaikan selvittämisestä ja virallisista hautajaisista vielä joulukuussa 2022. Kimathi julkaisi omaelämäkerran.Mukami Kimathi: Misused by some, elevated by others Nation 7.5.2023, viitattu 6.10.2024 == Lähteet == Luokka:Kenialaiset henkilöt Luokka:Mau-mau-kapina Luokka:1920-luvulla syntyneet Luokka:Vuonna 2023 kuolleet
Jaakko Rauva

Jaakko Rauva (s. 3. elokuuta 1820) oli suomalainen Mouhijärveltä kotoisin ollut isokokoinen voimamies. Hän pituutensa oli 32-vuotiaana 3 kyynärää 17,5 tuumaa eli noin 221,5 senttimetriä. Painoa hänellä oli 18 leiviskää (163 kiloa). Hänen sisaruksensa ja vanhempansa olivat normaalikokoisia.Elina Martikaisen Vanhasia Tampereelta ja lähikunnista-blogi 16.9.2016 : Jättiläinen MouhijärveltäKaisa Kyläkosken Sukututkijan loppuvuosi-blogi 12.11.2008 : Kotimainen jättiläinen Suunnattoman suuria ja pieniä ihmisiä, Sanomia Turusta, 21.12.1852, nro 26, s. 4, Kansalliskirjaston digitaaliset aineistot. Viitattu 06.10.2024Mouhijärven voimamiehiä, Aamulehti, 08.10.1939, nro 271, s. 15, Kansalliskirjaston digitaaliset aineistot. Viitattu 06.10.2024Jättiläinen Jaakko Rauva, Suometar, 07.12.1852, nro 49, s. 4, Kansalliskirjaston digitaaliset aineistot. Viitattu 06.10.2024Suomalaisia "voimamiehiä", Etelä- Saimaa, 18.10.1924, nro 119, s. 4, Kansalliskirjaston digitaaliset aineistot. Viitattu 06.10.2024 Jaakko Rauva oli talonpojan poika Rauan tilalta Mouhijärveltä. Hän herätti ensimmäisen kerran laajempaa huomiota Tampereen Pertun markkinoilla kannettuaan täysikasvuista hevosta käsivarsillaan. Kotonaan Mouhijärvellä hän kykeni nostamaan hevosen aidan yli ja käsittelemään yksin suurta myllynkiveä. Rauva kantoi viisi tynnyriä rukiita riihen luota yhdellä kertaa kotiin. Hän pani jyvät rekeen ja kantoi ne siinä. Hän sai sitten rukiit palkaksi tästä voimainkoetuksesta. Rauva häpeili alkuaan suurta kokoaan ja kulki kumarruksissa. Rattailla ajaessaan poisti istuinlaudan istuen rattaitten pohjalla. Myöhemmin kun hän alkoi kulkea esiintymässä, hän kuitenkin suoristi selkänsä ja kohotti olkapäitään näyttääkseen vielä kookkaammalta. Joulukuussa 1852 Rauva tuli Helsinkiin näyttämään maksua vastaan itseään yleisölle. Eräs tamperelainen kauppias oli keväällä 1852 houkuttellut hänet mukaansa Venäjälle, ja siellä hän kiersi esiintymässä muun muassa Pietarissa, Moskovassa ja Nizhni Novgorodissa. Jälkimmäisessä kaupungissa Rauvan ansaitsemat esiintymispalkkiot varastettiin. Hän oli aikonut ostaa talon kokoamillaan rahoilla. Rauva jatkoi sittemmin matkailuaan ulkomailla ja kuoli Puolassa. Satakunnan museossa Porissa on Rauvan kengän lesti, jolla hänelle teetettiin kengät ripillepääsyä varten. Lestin pituus on kolme korttelia. == Lähteet == Luokka:Suomalaiset jättikasvuiset henkilöt Luokka:Suomalaiset voimamiehet Luokka:Vuonna 1820 syntyneet Luokka:Kuolinvuosi puuttuu
Boren kirkko

Boren kirkko () on Kleppin kunnassa Norjassa sijaitseva puinen pitkäkirkko vuodelta 1891. ==Lähteet== ==Aiheesta muualla== Luokka:Klepp Luokka:Norjan puukirkot
Frøylandin ja Orstadin kirkko

Frøylandin ja Orstadin kirkko () on Kleppin kunnassa Norjassa sijaitseva betonikirkko vuodelta 2008. ==Lähteet== ==Aiheesta muualla== Luokka:Klepp Luokka:Norjan kivikirkot
Hedenstadin kirkko

Hedenstadin kirkko () on Kongsbergin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Kongsberg Luokka:Norjan kivikirkot
Efteløtin kirkko

Efteløtin kirkko () on Kongsbergin kunnassa Norjassa sijaitseva kivinen pitkäkirkko 1100-luvulta. ==Kuvia== Efteløt kirke koret 1965 AM Olden.jpg|Alttari ==Lähteet== ==Aiheesta muualla== Luokka:Kongsberg Luokka:Norjan kivikirkot
Komnesin kirkko

Komnesin kirkko () on Kongsbergin kunnassa Norjassa sijaitseva puinen pitkäkirkko vuodelta 1881. ==Lähteet== ==Aiheesta muualla== Luokka:Kongsberg Luokka:Norjan puukirkot
Jondalenin kirkko

Jondalenin kirkko () on Kongsbergin kunnassa Norjassa sijaitseva puinen pitkäkirkko vuodelta 1882. ==Kuvia== Jondalen kirke T067 01 0410.jpg|Alttari ==Lähteet== ==Aiheesta muualla== Luokka:Kongsberg Luokka:Norjan puukirkot
Stanley Mathenge

Stanley Mathenge wa Mirugi (1919 Mahiga – kadonnut 1955) oli kenialainen mau- mau-kapinan kenraali, jonka uskotaan olleen mukana käynnistämässä kapinaliikkeen toimintaa Dedan Kimathin rinnalla.We were betrayed, says veteran of Mau Mau war Nation 20.10.2020, viitattu 6.10.2024 Mbugua Ngunjiri, Ayanu and the search for war hero General Mathenge The Sunday Standard 2014, viitattu 6.10.2024 Carolyne Atetwe, (PHOTOS) Ruto meets Field Marshal Muthoni Kirima and General Mathenge’s wife in Sagana NTV Kenya 9.8.2023, viitattu 6.10.2024 Hänen on väitetty lähteneen Etiopiaan vuonna 1955, mutta hän on sittemmin kadonnut. Mathengella oli mau-mau-kapinaa edeltänyttä taistelukokemusta Myanmarista. Hän johti Kenya African Union -puolueen yhteydessä toiminutta Forty Groupia ja perusti Kenya Riigi -taistelijaryhmän. Mathengen vaimo Miriam Muthoni Mathenge joutui brittisotilaiden vangitsemaksi kahdeksan vuoden ajaksi, mutta ei suostunut paljastamaan miehensä olinpaikkaa.Murimi Mwangi, General Stanley Mathenge’s partner: I am living a contended life The Sunday Standard 2015, viitattu 6.10.2024 Häntä pidettiin Kamitin vankilassa. Toimittaja Joseph Karimi on väittänyt etiopialaisen maanviljelijä Ato Lemma Ayanun (k. 2010) olleen todellisuudessa Mathenge. Ayanu saapui valtiovieraana Jomo Kenyattan kansainväliselle lentoasemalle 30. toukokuuta 2003 ja sai perheineen hotellimajoituksen. Hän ei kuitenkaan osannut kikujua, swahilia eikä englantia, mikä herätti epäilyjä henkilöllisyydestä. Mathengen vaimo uskoi Ayanun olleen hänen miehensä, mutta poika Mirugi Mathenge oli eri mieltä. Kenialainen Nation Media Group rahoitti Mathengen vaimolle ja veljelle sekä kahdelle mau-mau-veteraanille matkan Etiopiaan, jossa Ayanu oli määrä tunnistaa Mathengeksi. Turvallisuusministeri Chris Murungaru kuitenkin katsoi hallituksen tulleen huijatuksi, ja vuonna 2007 ilmoitettiin, että DNA-testien mukaan Ayanu ei ollut sukua Mathengeille. == Lähteet == Luokka:Kenialaiset henkilöt Luokka:Mau-mau-kapina Luokka:Vuonna 1919 syntyneet Luokka:Kadonneet henkilöt
Tranholmen

Tranholmen on taajama ja saari Danderydin kunnassa Tukholman läänissä Upplandin historiallisessa maakunnassa Ruotsissa. Taajamassa oli 427 asukasta vuonna 2021. Tranholmeniin pääsee vain veneellä, ja asutus koostuu pääasiassa ympärivuotiseen käyttöön muutetuista vapaa-ajanasunnoista. ==Lähteet== ==Aiheesta muualla== Luokka:Danderydin kunta Luokka:Ruotsin taajamat Luokka:Ruotsin saaret
Åmotfors

Åmotfors on taajama Edan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 1 366 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Edan kunta
Koppom

Koppom on taajama Edan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 683 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Edan kunta
Eda glasbruk

Eda glasbruk on taajama Edan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 226 asukasta vuonna 2021. Nimensä mukaisesti siellä on aiemmin toiminut lasitehdas. ==Lähteet== ==Aiheesta muualla== Luokka:Ruotsin taajamat Luokka:Edan kunta
Joachim Nielsen

Joachim "Jokke" Nielsen (8. syyskuuta 1964 Oslo – 17. lokakuuta 2000 Oslo) oli norjalainen rockmuusikko ja Jokke & Valentinerne -yhtyeen keulahahmo. Nielsen kuoli heroiinin yliannostukseen 36-vuotiaana lokakuussa 2000. Nielsenin isä on taidemaalari John David Nielsen ja veli sarjakuvataiteilija Christopher Nielsen. ==Kuvia== Joachim Nielsens gang - 2017-02-12.jpg|Laulajan mukaan nimetty Joachim Nielsens gang -kuja Oslossa. ==Lähteet== ==Aiheesta muualla== Luokka:Norjalaiset rocklaulajat Luokka:Vuonna 1964 syntyneet Luokka:Vuonna 2000 kuolleet
Carl Edvard Johansson

Carl Edvard Johansson (15. maaliskuuta 1864 – 30. syyskuuta 1943) oli ruotsalainen insinööri. Hän asui nuorena joitakin vuosia Yhdysvalloissa ja palasi Ruotsiin vuonna 1885. Työskennellessään eskilstunalaisella kivääritehtaalla hän kehitti teräksisen mittapalasarjan, joka helpotti tarkkoja mittoja vaativaa sarjavalmistusta. ==Kuvia== GaugeBlockMetricSet.jpg|Mittapalasarja ==Lähteet== ==Aiheesta muualla== Luokka:Ruotsalaiset insinöörit Luokka:Ruotsalaiset keksijät Luokka:Vuonna 1864 syntyneet Luokka:Vuonna 1943 kuolleet
Muthoni Kirima

Muthoni Kirima (1930/1 Tetu – 4. syyskuuta 2023) oli kenialainen, josta tuli ainoa kenttämarsalkan arvon saanut naispuolinen mau-mau-kapinallinen.Carolyne Atetwe, (PHOTOS) Ruto meets Field Marshal Muthoni Kirima and General Mathenge’s wife in Sagana NTV Kenya 9.8.2023, viitattu 6.10.2024 Rachel Ombaka, Kenya: Legendary Mau Mau field marshal Muthoni wa Kirima is dead The Africa Report 5.9.2023, viitattu 6.10.2024 Kirima toimi alun perin vakoojana vapaustaistelijoiden hyväksi ja raportoi Dedan Kimathille. Hän meni naimisiin Mutungi Gichuhin kanssa. Avioliiton kestettyä vain vuoden hän miehensä tavoin liittyi metsään kätkeytyneisiin mau-mau-kapinallisiin. Kirima sai Daniel arap Moilta mitalin palveluksistaan itsenäisyystaistelussa vuonna 1998. Hän sai toisen kunnianosoituksen Uhuru Kenyattalta vuonna 2014. Kirima kiidätettiin 4. syyskuuta 2023 sairaalaan terveysongelmien takia, mutta hänet todettiin kuolleeksi sairaalaan saapumisen yhteydessä. == Lähteet == Luokka:Kenialaiset henkilöt Luokka:Mau-mau-kapina Luokka:1930-luvulla syntyneet Luokka:Vuonna 2023 kuolleet
Sebastián Yatra

Sebastián Yatra, oikealta nimeltään Sebastián Obando Giraldo, (s. 15. lokakuuta 1994) on kolumbialaissyntyinen laulaja ja lauluntekijä. Hän käyttää artistinimenään hindinkielistä sanaa yatra. Yatra syntyi Kolumbiassa ja muutti viisivuotiaana joidenkin perheenjäsentensä kanssa Miamiin Yhdysvaltoihin isän jäädessä työhön Kolumbiaan. Valmistuttuaan Sagemont Schoolista vuonna 2012 Yatra meni Bostonin yliopistoon opiskelemaan liiketoimintaa, mutta jätti opinnot pian kesken keskittyäkseen laulamiseen. Vuoden 2013 singlestä ”El psicólogo” tuli hitti Kolumbiassa ja muualla Latinalaisessa Amerikassa. Myöhempiä menestyskappaleita olivat ”Traicionera” (2016) ja ”Tacones rojos” (2021). Esikoisalbumi Mantra (2018) nousi ykköspaikalle Billboardin Latin Pop Albums -listalla ja oli Latin Grammy -ehdokkaana. Lin-Manuel Mirandan säveltämä ja Yatran esittämä ”Dos oruguitas” Disneyn animaatioelokuvassa Encanto (2021) oli ehdolla Oscar-palkinnon saajaksi. Kappale nousi Billboardin Hot 100 -listan 40 parhaan joukkoon. Vuonna 2022 hän voitti kaksi Latin Grammy -palkintoa, paras pop-albumi (Best Pop Vocal Album) kolmannesta LP-levystään Dharma ja paras pop-kappale (Best Pop Song) kappaleestaan ”Tacones rojos”. Dharma oli myös Grammy-ehdokkaana parhaasta latinopop-albumista (Best Latin Pop Album) vuoden 2023 Grammy-gaalassa. == Diskografia (valikoima) == === Albumit === * Mantra (2018) * Fantasía (2019) * Dharma (2022) ===EP:t=== * Extended Play Yatra (2017) ===Singlet=== * ”El psicólogo” (2013) * ”Para olvidar” (2014) * ”No me llames” (2015 * ”Como mirarte” (2015) * ”Traicionera” (2016) * ”Robarte un beso” (Carlos Vivesin kanssa, 2017) * ”Alguien robó” (Nachon ja Wisinin kanssa, 2017) * ”Bonita” (Juanesin kanssa, 2019) * "Chica ideal” (Guaynaan kanssa, 2020) * ”Adiós” (2021) * ”Tacones rojos” (2021) * ”Dos oruguitas” (2021) * ”Pareja del año” (Myke Towersin kanssa, 2021) * ”Energía bacana” (2023) * ”Vagabundo” (Manuel Turizon ja Beélen kanssa, 2023) == Lähteet == Luokka:Kolumbialaiset laulajat Luokka:Vuonna 1994 syntyneet Luokka:Elävät henkilöt
Blasto Ooko

Samuel Blasto Ooko (1958 Changamwe – 16. syyskuuta 2024 Kiambu) oli kenialainen säveltäjä, sovittaja ja kuoronjohtaja. Hän saavutti arvostusta vaikuttajana kenialaisen kuoromusiikin alueella.Mike Kihaki, Blasto Ooko: Final bow for music icon The Sunday Standard, viitattu 6.10.2024 Ooko opiskeli Siriban ja Kerichon opettajaopistoissa. Hän toimi urallaan kuoromestarina eri puolilla Keniaa. Hän oli mukana perustamassa Masters Chorale -ryhmää, joka esiintyi kansainvälisesti. Ookon tuotantoon kuuluu yli 1 500 sävellystä, joiden joukossa on virsiä ja isänmaallisia lauluja. Useat Ookon kuoroteokset otettiin kenialaisten kuorojen ohjelmistoihin. Ooko yhdisti teoksissaan oman aikansa musiikillisia aineksia kenialaisen kansanmusiikin perinteisiin. Kappaletta “Niwara Nono” (1998) esitettiin myös Yhdysvalloissa ja Isossa-Britanniassa.Mike Kihaki, Iconic Kenyan music composers who left a mark TNX Africa 5.10.2024, viitattu 6.10.2024 Ookon tunnettuihin kappaleisiin kuuluvat myös “Jiwe la Pembeni”, “Binadamu Unaitwa”, “Musa Ninakutuma” ja “Cha Kutumaini Sina”. Hänen isänmaallisista sävellyksistään tunnetuimpiin kuuluvat “Twampenda Moi” ja “Ukweli na Usemwe”. Ooko kuului tuomaristoon kenialaisissa kuorofestivaaleissa ja toimi nuorten muusikoiden kouluttajana. Ennen kuolemaansa hän oli keräämässä Richard Khadambin ja muiden kanssa Kenian anglikaanikirkolle virsikirjaa. Ooko käsitteli julkisesti taloudellisen toimeentulemisen vaikeutta musiikintekijänä Keniassa toiminnan kulttuurisesta merkityksestä huolimatta. Hän kuoli Kijabe Hospitalissa Kiambussa 16. syyskuuta 2024. Hänellä oli vaimo ja viisi lasta, joista kolme poikia ja kaksi tyttäriä. == Lähteet == Luokka:Kenialaiset säveltäjät Luokka:Kuoronjohtajat Luokka:Vuonna 1958 syntyneet Luokka:Vuonna 2024 kuolleet
Enock Ondego

Enock Ondego (1934 Mazigolo – 26. helmikuuta 2023 Kisauni) oli kenialainen laulaja, kuoronjohtaja ja lauluntekijä.Farhiya Hussein, Family appeals for help as ‘Kenya ni Nchi ya Ajabu’ composer dies Nation 7.3.2023, viitattu 7.10.2024 Ondego loi pitkän uran opettajana. Hän perusti Mwakigwena-kuoron, jonka kanssa hän piti esityksiä Jomo Kenyattalle. Vuonna 1969 Kenyatta nimitti Ondegon presidentillisen musiikkijärjestön johtajaksi. Ondegon tunnetuimpiin lauluihin kuuluvat “Wimbo wa Historia” ja “Kenya Yetu”, joissa viitataan Kenian itsenäisyystaistelun muistoihin. Ondego joutui kamppailemaan tekijänoikeuksista; hänelle ei maksettu korvauksia laulujensa käytöstä kansallisten juhlallisuuksien yhteydessä. Ondego hävisi Mombasassa oikeuskäsittelyn tekijänoikeuksistaan. Ondego kuoli saatuaan aivoverenkiertohäiriön kotonaan Kisaunissa. Hän oli kolmesti naimisissa ja sai kuusi lasta. == Lähteet == Luokka:Kenialaiset laulajat Luokka:Kenialaiset säveltäjät Luokka:Kuoronjohtajat Luokka:Vuonna 1934 syntyneet Luokka:Vuonna 2023 kuolleet
Simon Edvinsson

Simon Edvinsson (s. 5. helmikuuta 2003 Onsala, Ruotsi) on ruotsalainen jääkiekkoilija, pelipaikaltaan puolustaja. Edvinsson edustaa NHL-joukkue Detroit Red Wingsia. Hänellä on sopimus joukkueen kanssa kauden 2025–2026 loppuun saakka. Edvinssonin kasvattajaseura on HK Kings. Red Wings varasi hänet ensimmäisellä kierroksella kuudennella varausvuorolla vuoden 2021 NHL:n varaustilaisuudessa. Ennen Red Wingsin organisaatioon siirtymistä hän edusti SHL-joukkue Frölunda HC:ta. Edvinsson on pelannut 25 NHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Edvinsson pelannut 54 SHL:n runkosarjan ottelua. Näissä otteluissa hän on tehnyt kaksi maalia ja 18 syöttöä eli yhteensä 20 tehopistettä. Edvinsson on pelannut kuusi SHL:n pudotuspelien ottelua. Näissä otteluissa hän on syöttänyt kaksi maalia. Kaikki uran tilastot päivitetty 7. lokakuuta 2024. == Lähteet == Luokka:Ruotsalaiset jääkiekkoilijat Luokka:Detroit Red Wingsin pelaajat Luokka:Detroit Red Wingsin varaamat pelaajat Luokka:Vuonna 2003 syntyneet Luokka:Elävät henkilöt
Charlotte von Mahlsdorf

Charlotte von Mahlsdorf (syntymänimeltään Lothar Berfelde, ) oli saksalainen museonjohtaja ja tunnettu transvestiitti. Hän oli 1970-luvulla yksi Itä- Berliinin ensimmäisen LGBT-liikkeen voimahahmoista ja mahdollistajista. Von Mahlsdorf perusti vuonna 1960 silloisen Itä-Berliinin itäisimmällä laidalla sijaitsevaan Mahlsdorfiin yksityisen Gründerzeit-museon, jossa on esillä maailman suurin Saksan keisarikunnan aikaan liittyvien esineiden kokoelma. == Lähteet == Luokka:Saksalaiset ihmisoikeusaktivistit Luokka:Museonjohtajat Luokka:Vuonna 1928 syntyneet Luokka:Vuonna 2002 kuolleet
Rapsodia (täsmennyssivu)

Rapsodia voi tarkoittaa seuraavia: * rapsodia, musiikkiteoksen muoto * Rapsodia (albumi), Asan albumi * "Rapsodia (kappale)", Mia Martinin kappale Euroviisuissa * Rapsodia Paganinin teemasta, Rahmaninovin sävellys * Rapsodia satanica, italialainen mykkäelokuva == Katso myös == * Rapsodi, kiertävä laulaja * Rhapsody
Rhapsody (pelisarja)

Rhapsody on Nippon Ichi Softwaren kehittämä ja julkaisema roolipelisarja. Sarjaan viitataan myös tapahtumapaikan Marl Kingdom nimellä. Peleissä käytetään anime-tyylistä grafiikkaa ja viitataan musiikkiin sekä instrumentteihin. Sarjan söpöys oli suosittua Japanissa, mutta Yhdysvalloissa peli ei menestynyt. == Pelit == * Rhapsody: A Musical Adventure (1998) * Rhapsody II: Ballad of the Little Princess (1999) * Rhapsody III: Memories of Marl Kingdom (2000) * Marl Kingdom: Happy Hunt (2001) === Kokoelma === Sarjan toinen ja kolmas peli on julkaistu uudelleen Rhapsody: Marl Kingdom Chronicles -kokoelmassa vuonna 2023. == Lähteet == Luokka:Videopelisarjat Luokka:Nippon Ichi Software
Albert Oesch

Albert Oesch -nimisiä henkilöitä ovat: * Albert Oesch (1897–1962), sveitsiläinen Pyhän haudan ritarikunnan pappi * Albert Oesch (1907–1936), sveitsiläinen kuvataiteilija ja lasimestari.
Oktay Akbal

Oktay Akbal (20. huhtikuuta 1923 Konstantinopoli – 28. elokuuta 2015 Muğla, TurkkiAkbal, Oktay, Bibliotheque nationale de France 30.9.2023, viitattu 7.10.2024 ) oli turkkilainen kirjailija, kääntäjä, journalisti ja kriitikko.Risto Rantala ja Kaarina Turtia (toim.), Otavan kirjallisuustieto, s. 23. Helsinki: Otava, 1990 ISBN 951-1-09209-X Akbal oli palkittu kirjailija. Hän julkaisi novellikokoelmia, romaaneja, esseitä, päiväkirjoja ja muistelmia. Turkkilaiselle romaanille oli toisen maailmasodan jälkeen ominaista rehevän alkuvoimainen maaseutu- ja kyläelämän kuvaus, ja Akbalin tuotanto poikkesi siitä: se oli pohdiskelevaa ja alakuloista monologia. Akbal opiskeli oikeustiedettä Istanbulin yliopistossa mutta keskeytti opinnot ja aloitti toimittajan työt. Hän työskenteli toimittajana eri lehdissä vuoteen 1956, jolloin hän aloitti Cumhuriyet-sanomalehden kolumnistina.Oktay Akbal, Günışığı Kitaplığı. Viitattu 7.10.2024 ==Lähteet== ==Aiheesta muualla== Luokka:Turkkilaiset kirjailijat Luokka:Turkkilaiset toimittajat Luokka:Kriitikot Luokka:Kielenkääntäjät Luokka:Vuonna 1923 syntyneet Luokka:Vuonna 2015 kuolleet
Iranin kruunun ritarikunta

Iranin kruunun ritarikunta () oli iranilainen ritarikunta, joka perustettiin vuonna 1913 šaahi Ahmad Shah Qajarin käskystä. Pahlavien dynastien noustua valtaan Reza Pahlavi uudisti ritarikuntaa, jossa oli aluksi vain yksi luokka, lisäämällä siihen neljä alempaa luokkaa. Kruunun ritarikunnasta tuli myös Pahlavin ritarikunnan perustamisen jälkeen Iranin toiseksi korkea-arvoisin ritarikunta. Sitä myönnettiin tunnustuksena poikkeuksellisista ansioista valtion hyväksi. Saajan ei tarvinnut olla Iranin kansalainen. Ritarikunta lakkautettiin vuonna 1979 islamistivallankumouksen jälkeen. Ritarikunta jakautui 5 luokkaan ja 3 mitaliluokkaan: * ritarikunnan nauha == Lähteet == Luokka:Iranin kunniamerkit
Pahlavin ritarikunta

Pahlavin ritarikunta () oli iranilainen ritarikunta, joka perustettiin vuonna 1926 šaahi Reza Pahlavin käskystä. Se oli Iranin korkein mahdollinen kunnianosoitus, ja sitä myönnettiin ulkomaalaisille valtionpäämiehille sekä Iranin keisarillisen perheen jäsenille. Ritarikunnassa oli kaksi luokkaa: * ritarikunnan nauha == Lähteet == Luokka:Iranin kunniamerkit
Zulfiqarin ritarikunta

Zulfiqarin ritarikunta () on iranilainen ritarikunta, joka perustettiin 1856 šaahi Nasser-al-Din Shahin käskystä, joskin ritarikunnan nimi oli tuolloin Uskovien komentajan ritarikunta. Nykyisen nimensä ritarikunta sai vuonna 1925 šaahi Reza Pahlavin kaudella. Nimi viittaa kalifi Alin legendaariseen miekkaan. Ritarikunnasta tuli Iranin asevoimien korkein sotilasansiomerkki ja sitä myönnettiin upseereille tunnustuksena urheudesta tai sotilaille, jotka kaatuivat taistelussa. Kunnianosoitus myönnettiin vuonna 2019 Quds-joukkojen komentaja Qassem Suleimanille, mikä oli ensimmäinen kerta sitten vuoden 1979 vallankumouksen, kun ritarikuntaan tehtiin uusi nimitys. Ritarikunnassa on ollut vuodesta 1925 lähtien kolme luokkaa. * nauha islamilaisessa tasavallassa * nauha monarkian aikana == Lähteet == Luokka:Iranin kunniamerkit
Christmastide

Christmastide on yhdysvaltalaisen laulaja-lauluntekijä Tori Amosin jouluaiheinen EP vuodelta 2020. Se sisältää neljä Amosin säveltämää joululaulua.Tori Amos Unboxes New Christmastide EP: Stream Consequence of Sound 4.12.2020. EP julkaistiin vinyylinä ja digitaalisena latauksena sekä suoratoistopalveluissa.Tori Amos is getting ready for the holidays on the new Christmastide EP WXPN 10.11.2020.Christmastide Tori Amos 2020. Qobuz. Kappale ”Better Angels” julkaistiin singlenä.Listen to Tori Amos’ New Song “Better Angels” Pitchfork 25.11.2020. ==Kappaleet== Better Angels Single. Tori Amos 2020. Decca. Spotify. ==Listasijoitukset== Maa ja lista Korkein sija Iso- Britannia (OCC, fyysiset singlet)TORI AMOS Official Charts. 2 Yhdysvallat (Billboard, Current Album Sales)Chart History - Tori Amos - Current Album Sales Billboard. 79 ==Muusikot== * Tori Amos – laulu, piano, koskettimet, tuotanto * Mac Aladdin (Mark Hawley) – kitara * Jon Evans – basso, kontrabasso, basson ja kontrabasson äänitys * Matt Chamberlain – rummut, rytmisoittimet, rumpujen ja rytmisoitinten äänitys * Tash (Natashya Hawley) – taustalaulu * Mark Hawley – äänitys, miksaus * Adrian Hall – miksaus * Jon Astley – masterointi * Miles Snowell – vinyylin masterointi * Ann Walker – pianonvirittäjä Christmastide Vinyl, EP. Tori Amos 2020. Discogs. ==Lähteet== ==Aiheesta muualla== * Christmastide Discogs-sivustolla * Christmastide AllMusic-sivustolla Luokka:Tori Amosin EP:t Luokka:Vuoden 2020 EP:t Luokka:Yhdysvaltalaiset joulualbumit Luokka:Vuoden 2020 joulualbumit
Didier Eribon

thumb|upright|Didier Eribon Frankfurtin kirjamessuilla 2017. Didier Eribon (s. 1953 Reims, Ranska) on ranskalainen sosiologi, filosofi ja kirjailija. Hän on ollut Amiensin yliopiston professori ja vieraileva tutkija Berkeleyn, Cambridgen ja Zürichin yliopistoissa. Hänen merkittäviä teoksiaan ovat Michel Foucault’n elämäkerta Michel Foucault (1991) ja kansainvälinen menestysteos Retour à Reims (2009; suom. Paluu Reimsiin, 2024).Didier Eribon, Internationales Literatur Festival Berlin. Viitattu 7.10.2024 Eribon on lähtöisin työväenluokkaisesta perheestä, ja hän kirjoittaa teoksessaan Paluu Reimsiin taustan aiheuttamista ristiriidoista samalla kun hän tekee sosiologista analyysiä. Vanhemmat ja veljet siirtyivät äänestämään oikeistoa, ja näkemyseroista tuli niin vakavia, ettei hän voinut mennä isänsä hautajaisiin, koska olisi joutunut tapaamaan veljensä.Tero Alanko, Kaksi toivetta. Suomen Kuvalehti 40/2024 s. 56 Verkossa tilaajille ==Suomennetut teokset== * Michel Foucault (Michel Foucault), suom. Päivi Järvinen ja Pertti Hynynen. Vastapaino 1993 ISBN 951-9066-60-8 * Paluu Reimsiin (Retour à Reims, 2009); suomentanut Timo Torikka. Vastapaino 2024 ISBN 978-952-397-176-9 ==Lähteet== ==Aiheesta muualla== Luokka:Ranskalaiset sosiologit Luokka:Ranskalaiset professorit Luokka:Vuonna 1953 syntyneet Luokka:Elävät henkilöt
Bromipyrogallolipunainen

Bromipyrogallolipunainen (C19H10SBr2O8) on ftaleiinirakenteinen aromaattinen orgaaninen yhdiste. Yhdistettä voidaan käyttää analyyttisessä kemiassa reagenssina määritettäessä useiden metallien pitoisuuksia. == Ominaisuudet, valmistus ja käyttö == Huoneenlämpötilassa bromipyrogallolipunainen on tummanpunaista tai punaruskeaa kiteistä ainetta. Yhdiste liukenee hieman veteen ja etanoliin sekä paremmin esimerkiksi asetoniin, etikkahappoon ja emäksiin. Aine on pH-indikaattori ja sen liuosten väri muuttuu pH-arvon kohotessa oranssista punaisen kautta violetiksi. Bromipyrogallolipunainen muodostaa värillisiä komplekseja useiden metallien kanssa. Bromipyrogallolipunaista valmistetaan pyrogallushapon ja o-sulfobentsoehappoanhydridin kondensaatioreaktiolla. Muodostunut tuote bromataan bromipyrogallolipunaiseksi. Bromipyrogallolipunaista käytetään kompleksometrisena indikaattorina muun muassa mangaanin, magnesiumin, koboltin, nikkelin, vismutin ja lantanidien määrityksissä. Spektrofotometrisesti sen avulla määritetään edellämainittujen metallien lisäksi muun muassa hopea-, kupari-, lyijy-, tina- ja uraanipitoisuuksia.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm- Dietrich Mayer, Gerhard Wieland, Ernest J. Newman & Charles M. Wilson: "Indicator Reagents", teoksessa Ullmann's Encyclopedia of Industrial Chemistry, John Wiley & Sons, New York, 2009. == Lähteet == Luokka:Indikaattorit
Iranin kansalaisuus

Iranin kansalaisuus on laillinen suhde yksittäisen henkilön ja Iranin islamilaisen tasavallan välillä. Maassa noudatetaan sekä ius soli- että ius sanguinis -periaatetta. == Kansalaisuuden saaminen syntymällä == Syntyperäisiä iranilaisia ovat sellaiset henkilöt, jotka täyttävät vähintään yhden seuraavista ehdoista:Delavari (2020): s. 7–8 * Lapsen isä on lapsen syntyessä Iranin kansalainen * Lapset joiden vanhemmista vähintään toinen on syntynyt Iranin maaperällä * Löytölapsi, joka on löytynyt Iranin maaperältä, ja joiden vanhemmat ovat jääneet tuntemattomiksi Vuodesta 2020 lähtien kansalaisuuden siirtäminen lapselle äidin kautta on myös ollut mahdollista. == Kansalaisuuden saaminen hakemuksella == Hakemuksen perusteella Iranin kansalaisuus voidaan myöntää henkilölle, joka täyttää seuraavat ehdot: * väh. 18-vuotias * on asunut maassa väh. 5 vuotta ennen hakemuksen jättämistä * ei ole rintamakarkuri tai vältellyt asevelvollisuutta * ei ole saanut tuomiota merkittävistä ei-poliittisista rikoksista missään maassa Iranilaisen miehen kanssa naimisiin mennyt ulkomaalainen nainen saa Iranin kansalaisuuden automaattisesti. == Kaksoiskansalaisuus ja kansalaisuuden menettäminen == Iran ei tunnusta kaksoiskansalaisuutta, vaan kohtelee mahdollisia muiden maiden kansalaisuuksia omaavia iranilaisia ainoastaan Iranin kansalaisina. Kansalaisuudesta luopuminen on mahdollista, mutta ainoastaan yli 25-vuotiaille, asevelvollisuuden suorittaneille, hallitukselta luvan saaneille, jotka ovat luopuneet Iranissa olevasta kiinteästä omaisuudestaan ja mahdollisesta perinnöstään. == Lähteet == * === Viitteet === Luokka:Kansalaisuus kansalaisuus
Nehesi

Nehesi Aasehre tai Nehesy Aasehre oli Egyptin faarao, joka hallitsi neljännentoista dynastian aikana. Hän on yksi harvoista tämän dynastian hallitsijoista, jonka valtakaudesta löytyy todisteita. Hänet mainitaan muun muassa Raahun Sethin temppelin eteen pystytetyssä obeliskissa, kahdessa Tell Habwen steelassa, skrabeisssa sekä Tanisin pylväässä, johon on merkitty Nehesin äidin nimi. Nehesin isä on saattanut olla egyptiläinen hallintovirkamies tai sotilas, joka kaappasi vallan Niilin suiston koillisosassa. Torinon papyruksen mukaan Nehesi on järjestyksessä toinen neljännentoista dynastian kuninkaiden luettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Eve Hotti

Eveliina “Eve” Hotti (s. 1994/1995) on suomalainen näyttelijä ja laulaja.Pirjo Houni, Näyttelijä Eve Hotti masentui isänsä itsemurhan jälkeen: ”Avun hakeminen ei ole noloa” Kotiliesi 19.1.2019, viitattu 7.10.2024Alice Jäske, Hoikka artisti, timmi artisti, laiha artisti Yle 12.3.2021, viitattu 7.10.2024 Hotti tuli alun perin tunnetuksi The Voice of Finland -kilpailusta vuonna 2013. Hän teki sopimuksen Kaiku Entertainmentin kanssa vuonna 2015. Hotti esiintyi skitsofreenikko Satakielen roolissa sarjassa Sekasin.Onnimanni Liukkonen, Sekasin 2:ssa luvassa uudet vapauden haasteet ja oman mielen poukkoilut Seura 6.11.2018, viitattu 7.10.2024Harri Römpötti, Nuortensarja Sekasin perustuu mielenterveyskuntoutujien kertomuksiin Helsingin Sanomat 14.5.2016, viitattu 7.10.2024 Sarjan ensimmäisen tuotantokauden jälkeen hän teki kouluvierailuja puhujana mielenterveysaiheista. Hotti on tehnyt esiintymisiä myös sarjoissa Donna ja Roba.Eveliina Hotti Česko-Slovenská filmová databáze, viitattu 7.10.2024 Hotti oli 5-vuotias vanhempiensa erotessa. Hän oli 9-vuotias isänsä tehdessä itsemurhan. Hotti sairastui parikymppisenä itse keskivaikeaan masennukseen. == Lähteet == == Aiheesta muualla == * Luokka:Suomalaiset näyttelijät Luokka:Suomalaiset laulajat Luokka:1990-luvulla syntyneet Luokka:Elävät henkilöt
Philippe Lazzarini

Philippe Lazzarini (s. 1964 Neuchâtel) on sveitsiläinen YK:n virkamies.Hala Kodmani, UNRWA: PHILIPPE LAZZARINI, BETWEEN TWO FIRES UNRWA 30.1.2024, viitattu 7.10.2024 Lazzarini työskenteli Punaisen Ristin kansainvälisessä komiteassa kymmenen vuoden ajan. Tänä aikana hän käsitteli Sarajevon piiritystä, Ruandan kansanmurhaa sekä Angolan, Etelä-Sudanin ja Libanonin konflikteja. Lazzarini siirtyi YK-tehtäviin vuonna 2003. Hän on vastannut humanitaaristen asioiden käsittelystä Irakissa, Jerusalemissa ja sitten Gazan kaistalla. Lazzarini nimitettiin UNRWA:n yleiskomissaariksi vuonna 2020. Hän käynnisti vuonna 2024 tutkinnan Israelin syytettyä osaa UNRWA:n työntekijöistä osallisuudesta Gazan sodan 7. lokakuuta 2023 laukaisseeseen joukkomurhaan Israelissa. == Lähteet == Luokka:Sveitsiläiset henkilöt Luokka:Vuonna 1964 syntyneet Luokka:Elävät henkilöt
Kemal Atatürkin kunnianosoitukset

Mustafa Kemal Atatürk otti jo elämänsä aikana vastaan useita palkintoja ja kunnianosoituksia. == Nimi ja tittelit == Atatürk () on Kemalin lisänimi, jonka hän sai Turkin parlamentilta samassa yhteydessä, kun Turkissa tehtiin päätös sukunimien käyttöön ottamisesta. Vuonna 1921 Sakaryan taistelun jälkeen parlamentti antoi Kemalille marsalkan arvonimen ja titteli gazi (). == Ritarikunnat ja mitalit == === Turkkilaiset === * Medjidie-ritarikunnan I luokka (1917) * Osmanin ritarikunnan II luokka (1916) * 55x55px Imtiaz-mitali kultaisena (1917) * Liakat-mitali (1915 & 1916) * Sotamitali (1918) * Turkin itsenäisyysmitali (1923) === Ulkomaalaiset === * Kunnialegioonan upseeri (Ranska, 1914) * Pyhän Aleksanterin ritarikunnan komentaja (Bulgaria, 1915) * Rautaristin I luokka (Saksa, 1915) * Sotalisansioristin II luokka (Itävalta- Unkari, 1917) * Kuninkaallisen kruunun ritarikunnan I luokka (Saksa, 1918) Lähde: == Lähteet == kunnianosoitukset Atatürk
Evinin vankila

Evinin vankila () on Teheranin pohjoisosien kukkuloilla Iranissa sijaitseva, vuonna 1971 rakennettu vankila. Sitä on laajennettu sittemmin.Torture, Detention, and the Crushing of Dissent in Iran Human Rights Watch, viitattu 7.10.2024 Evinin vankila on tullut tunnetuksi poliittisten vankien pitämisestä ja ihmisoikeusloukkauksista.Niloofar Gholami, A look inside Iran's notorious Evin prison DW 20.10.2022, viitattu 7.10.2024 Evinin vankilassa pidettiin jo Mohammad Reza Pahlavin vallan myöhäisvaiheissa tuhansia poliittisia vankeja, joita myös kidutettiin ja teloitettiin. Sinne vangittiin myös ulkomaalaisia ja kaksoiskansalaisia. Iranin vallankumouksen (1979) jälkeen Evinin vankilaan sijoitettiin aiempiin vallanpitäjiin kytkeytyneitä henkilöitä. Tulevina vuosina sinne suljettiin myös niitä, jotka kannattivat vallankumouksen asiaa, mutta muuttuivat myöhemmin islamilaisen tasavallan johdon silmissä uhkaaviksi. Loppukesästä 1988 Evinin vankilan poliittisia vankia teloitettiin tuhansittain pintapuolisten oikeuskäsittelyjen jälkeen. Evinin vankilaan on sijoitettu myös tavanomaisista rikoksista syytettyjä ja iranilaisia intellektuelleja. Evinin vankilassa on Human Rights Watchin mukaan käytetty menetelminä kidutuksen uhkaa, määrittämättömän mittaisen vankeuden uhkaa, vankien perheenjäsenten kidutuksen uhkaa, useita pitkiä päivittäisiä kuulusteluja, lääketieteellisen hoidon eväämistä ja vankien perheenjäsenten vierailujen eväämistä. Evinin vankilan tulipalossa kuoli lokakuussa 2022 vähintään kahdeksan vankia. == Lähteet == Luokka:Teheranin rakennukset ja rakennelmat Luokka:Vankilat
Brandt Clarke

Brandt Clarke (s. 9. helmikuuta 2003 Nepean, Ontario, Kanada) on kanadalainen jääkiekkoilija, pelipaikaltaan puolustaja. Clarke edustaa NHL-joukkue Los Angeles Kingsia. Ennen NHL-uransa Clarke pelasi OHL:ssä Barrie Coltsin joukkueessa ja Slovakian Extraligassa HC Nové Zámkyn joukkueessa. Los Angeles Kings varasi hänet ensimmäisellä kierroksella kahdeksannella varausvuorolla vuoden 2021 NHL:n varaustilaisuudessa. Clarke on pelannut 25 NHL:n runkosarjan ottelua. Näissä otteluissa hän on tehnyt kaksi maalia ja kuusi syöttöä eli yhteensä kahdeksan tehopistettä. Clarke on pelannut 26 Slovakian Extraligan runkosarjan ottelua. Näissä otteluissa hän on tehnyt viisi maalia ja kymmenen syöttöä eli yhteensä 15 tehopistettä. Kaikki uran tilastot päivitetty 7. lokakuuta 2024. == Lähteet == Luokka:Kanadalaiset jääkiekkoilijat Luokka:Los Angeles Kingsin pelaajat Luokka:Los Angeles Kingsin varaamat pelaajat Luokka:Vuonna 2003 syntyneet Luokka:Elävät henkilöt